Diari Oficial de la Generalitat Valenciana


Sumari del DOGV 4863, del 15-10-2004 (2004/10906)

RESOLUCIÓ de 17 de setembre de 2004, del Servici Territorial d'Energia d'Alacant, per la qual s'aprova el projecte d'execució denominat III Projecte de Planta de Gas Natural Liquat (GNL) a Dénia (Alacant), i es reconeix, en concret, la seua utilitat pública. Exp. CBREDE/2004/21/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4863

Data del DOGV
:   15-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10942


Data del document
:   17-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Dénia
    * indústria energètica
    * proveïment energètic
    * empresa privada

RESOLUCIÓ de 17 de setembre de 2004, del Servici Territorial d'Energia d'Alacant, per la qual s'aprova el projecte d'execució denominat III Projecte de Planta de Gas Natural Liquat (GNL) a Dénia (Alacant), i es reconeix, en concret, la seua utilitat pública. Exp. CBREDE/2004/21/03. [2004/X10175]
  
Per Resolució d'esta Unitat Territorial d'Energia d'Alacant, de 4 de juny de 2004, es va sotmetre a informació pública la sol·licitud d'aprovació del projecte d'execució denominat III Projecte de Planta de Gas Natural Liquat (GNL) a Dénia (Alacant), i el reconeixement en concret de la seua utilitat pública, amb la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Gas Alicante SAU, i es van publicar anuncis en el Diari Oficial de la Generalitat Valenciana amb data 2 de juliol de 2004, en el Butlletí Oficial de la Província d'Alacant, amb data 23 de juliol de 2004 i en els periòdics Información i La Verdad amb data 8 de juliol de 2004.
  
Durant el període d'informació pública no es van presentar al·legacions davant esta Unitat Territorial d'Energia d'Alacant.
  
Atés que s'han respectat, tant com ha sigut possible, els drets dels particulars i s'han fet compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que disposen el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i els articles 104 i 105 de la Llei 34/1998, de 7 d'octubre, del Sector d'Hidrocarburs, esta Unitat Territorial d'Energia ha resolt aprovar el projecte d'execució denominat III Projecte de Planta de Gas Natural Liquat (GNL) a Dénia (Alacant), i reconéixer, al mateix temps, la seua utilitat pública en concret, i establir en qualsevol cas les prescripcions següents:
  
Primera. En tot moment haurà de complir-se el que s'establix en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 34/1998, de 7 d'octubre, del Sector d'Hidrocarburs.
  
Segona. El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada i queden especificats en les següents dades bàsiques: planta de GNL formada per 1 recipient criogènic de 80 m³ de capacitat; 1 serpentí P.P.R. recipient criogènic; 1 serpentí de descàrrega de cisternes; 1 equip de gasificació atmosfèrica (6 x 150 m³ /h); 1 regasificador submergit de GNL per a 1.200 m³/h, en sèrie amb la línia de gasificació atmosfèrica; 1 sistema de seguretat per gas fred (VSF); 1 Sistema d'odorització per mitjà de THT; 1 estació de regulació i mesurament, o ERM, APA/MPB; instal·lacions auxiliars: sistema de calderes per a circuit d'aigua de calefacció, instal·lació elèctrica, instal·lació de telemesurament i telecontrol, instal·lació antiintrusisme. Capacitat d'emmagatzemament de GNL: 36.660 kg en la primera fase, i 73.320 kg una vegada instal·lat el segon depòsit. Capacitat d'emissió de GN: 1.200 m³ /h. Les instal·lacions s'ubiquen dins del terme municipal de Dénia (Alacant).
  
Quarta. Gas Alacant, SAU, donarà compte de l'acabament de les instal·lacions a esta Unitat Territorial per al seu reconeixement definitiu i alçament de l'acta de posada en servici de les instal·lacions, ja que sense este requisit no podran entrar en funcionament.
  
Cinquena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
La present resolució, no és definitiva en via administrativa, i en contra podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).
  
Alacant, 17 de setembre de 2004.- El cap de la Unitat Territorial d'Energia (p.d., Resolució del director general d'Energia, de 24.03.2004): Miguel García Mengual.